Diari Oficial de la Generalitat Valenciana


Sumari del DOGV 4239, del 30-04-2002 (2002/4285)

Informació pública de la presentació de programa d'actuació integrada de la unitat d'execució número 20 del sector P.R.R. 2 del sòl urbanitzable del Pla General d'Ordenació Urbana de Moncada.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4285


Organisme emissor
:   Promocion y Edificacion Promovec, SL

Tipus de document
:   Anunci

Informació pública de la presentació de programa d'actuació integrada de la unitat d'execució número 20 del sector P.R.R. 2 del sòl urbanitzable del Pla General d'Ordenació Urbana de Moncada. [2002/M4285]
  
El senyor José Luis Corrales Mejías, amb domicili a efectes de notificacions, a Manises (València), plaça d'Alameda Park, número 1, amb DNI 94542024-P, en representació de la mercantil Promoción y Edificación Promovec, SL, amb domicili social a Manises (València), plaça d'Alameda Park, número 1, amb CIF B-96974993, mitjançant el present anunci posa en coneixement com a possible interessat o afectat:
  
Primer
  
Que ha formulat una alternativa tècnica de programa per a executar una actuació integrada per a la unitat d'execució 20, l'àmbit de la qual es delimita com a W.J.G.7, pel PGOU de Moncada. La dita alternativa tècnica es compon de memòria del programa, pla parcial del sector N.G.Q.4, sol·licitud del document de cèdula d'urbanització i projecte d'urbanització de la unitat d'execució 20 esmentada.
  
Segon
  
L'objecte del programa és urbanitzar la unitat d'execució número 20 del sòl urbanitzable L.B.R.5 del PGOU de Moncada, integrant-la en les xarxes d'infraestructures, comunicacions i servicis públics existents, a més de cedir a l'Ajuntament de Moncada el sòl destinat a usos dotacionals i l'aprofitament que excedisca del susceptible d'apropiació pels particulars.
  
Tercer
  
L'alternativa tècnica es troba depositada en l'Ajuntament de Moncada, identificada sota la denominació «programa d'actuació integrada de la unitat d'execució número 20 del sector P.R.R. 2 del sòl urbanitzable», que va ser presentada davant el registre d'entrada del dit ajuntament en data 3 d'abril de 2002. Així mateix, l'alternativa i els documents que la componen s'han protocol·litzat en la Notaria del senyor Alfredo Granell Dasí, avinguda de les Germanies, número 1, de Moncada.
  
Quart
  
En el termini de 20 dies hàbils, comptats des de la publicació del present anunci en el Diari Oficial de la Generalitat Valenciana, qualsevol persona podrà comparéixer en l'esmentada notaria, els dies hàbils, en horari de 09.30 a 14.00 hores, per a obtindre còpia al seu càrrec de l'acta de protocol·lització dels esmentats documents o sol·licitar l'exhibició d'esta. Així mateix, es fa constar la possibilitat de consultar en l'Ajuntament de Moncada les actuacions derivades de la documentació depositada en este i de presentar-hi tant al·legacions com alternatives tècniques que pretenguen competir amb la que ara s'exposa al públic, així com proposicions juridicoeconòmiques per a executar l'alternativa. Les proposicions juridicoeconòmiques es presentaran durant els cinc dies següents al venciment del termini de 20 dies indicat al principi.
  
Quint
  
Este avís dóna compliment al que disposa l'article 48.1.c), en relació amb l'article 46.3 de la Llei 6/1994, de 15 de novembre, Reguladora de l'Activitat Urbanística.
  
Sext
  
Este anunci dóna compliment als efectes de notificació a tenor del que preceptua l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a aquells titulars cadastrals no identificats en la relació que emet el Centre Provincial de Gestió Cadastral, així com a aquells el domicili dels quals no figura en l'esmentada relació, i que són els següents:
  
Parcel·la cadastral al c/ Daniel Comboni 9A nº: 2681755VE1783Q9464XS
  
(Titular desconegut)
  
Parcel·la cadastral al c/ Daniel Comboni 39C nº: 0155647SU9619O7820ZO
  
(Titular desconegut)
  
Parcel·la cadastral al c/ Daniel Comboni 47A nº: 2197571CE8939V4304YR
  
(Titular desconegut)